30. ΑΠΟΦΑΣΗ ΥΠΟΥΡΓΟΥ ΕΜΠΟΡΙΟΥ Αριθ.Οικ.Ε6/3912/1295 της 25 Απρ./5 Μαΐου 1980 (ΦΕΚ Β΄ 442) Περί καταργήσεως προσθέτων χρηματικών προκαταβολών. Από της 25 Απρ. 1980 καταργούνται οι πρόσθετες χρηματικές προκαταβολές ύψους 75% της αξίας CIF του εμπορεύματος. 31. ΑΠΟΦΑΣΗ ΥΠΟΥΡΓΩΝ ΒΙΟΜΗΧΑΝΙΑΣ-ΕΝΕΡΓΕΙΑΣ ΚΑΙ ΕΜΠΟΡΙΟΥ Αριθ. Π5/1391 της 25 Ιουλ./11Αυγ. 1980 (ΦΕΚ Β΄ 755) Περί εξαιρέσεως της Α.Ε. Ελληνικά Διυλιστήρια Ασπροπύργου από το άρθρ. 6 του Νόμ. 936/1979. Έχοντες υπ’ όψει: 1.Τις διατάξεις: α)Του Νόμ. 400/76 «περί Υπουργικού Συμβουλίου και Υπουργείων». β)Του Π.Δ. 607/76 «περί Οργανισμού και Υπουργείου». γ)Των άρθρ. 6 και 14 του Νόμ. 936/79 «περί τροποποιήσεως και συμπληρώσεως των περί εξωτερικού Εμπορίου διατάξεων ως και καταργήσεως συναφών διατάξεων». δ)Των άρθρ. 16 και 25 της από 13.4.70 Συμβάσεως μεταξύ του Ελληνικού Δημοσίου και του Σ.Σ. Νιάρχου, που  κυρώθηκε με το Ν.Δ. 549/70, για την πραγματοποίηση βιομηχανικών επενδύσεων. ε)Του άρθρ. δευτέρου του Νόμ. 502/76 «περί εξαγοράς μετοχών της Εταιρείας Ελλην. Διυλιστήρια Ασπροπύργου Α.Ε. υπό του Ελληνικού Δημοσίου». 2.Το έγγραφο αριθ. 3104/14.5.70 της Α.Ε. Ελλην. Διυλιστήρια Ασπροπύργου, σχετικά με την ανάγκη αποσαφηνίσεως, έπειτα από την ισχύ των ανωτέρω διατάξεων, του Νόμ. 936/79, ότι η Εταιρεία αυτή δεν υπάγεται σ’ αυτές, για τους λόγους που δεν υπαγόταν στις όμοιες διατάξεις του άρθρ. 1 του Νόμ. 4484/65, με βάση τα οριζόμενα από τις προαναφερθείσες διατάξεις του Ν.Δ. 549/1970 και του Νόμ. 502/76. 11.Ζ.α.28 Περιορισμοί εισαγωγής Περιορισμοί εισαγωγής 11.Ζ.α.29-32 3.Το γεγονός ότι, εξακολουθούν να συντρέχουν οι ίδιοι λόγοι, στους οποίους βασίσθηκε το ειδικό καθεστώς των ανωτέρω Ν.Δ. 549/70 και Νόμ. 502/76, που θεσπίστηκε για την εύρυθμη λειτουργία του Διυλιστηρίου Ασπροπύργου, επί ανταγωνιστικής βάσεως και με αποτελεσματικότητα, όσον αφορά την εκτέλεση των έργων της πετρελαϊκής πολιτικής της Κυβερνήσεως και ότι μετά την ισχύ του Νόμ. 936/79 δημιουργείται ανάγκη τυπικής εξαιρέσεως της ανωτέρω Εταιρείας από τις διατάξεις του άρθρ. 6 αυτού, αποφασίζουμε: Εξαιρούνται από τις διατάξεις του άρθρ. 6 του Νόμ. 936/79, εγκρίσεως οι προμήθειες της Α.Ε. Ελληνικά Διυλιστήρια Ασπροπύργου. 32. ΑΠΟΦΑΣΗ ΥΠΟΥΡΓΩΝ ΒΙΟΜΗΧΑΝΙΑΣ-ΕΝΕΡΓΕΙΑΣ ΚΑΙ ΕΜΠΟΡΙΟΥ Αριθ. Π5/2234 της 25 Ιουλ./11 Αυγ.  1980 (ΦΕΚ Β΄ 755) Περί εξαιρέσεως ορισμένων προμηθειών της ΔΕΗ από την προηγουμένη έγκριση (ένταξη στο Ενιαίο Πρόγραμμα). Έχοντας υπόψη: 1.Τις διατάξεις: α)Του Νόμ. 400/76 «περί Υπουργικού Συμβουλίου και Υπουργείων», β)του Π.Δ. 607/76 «περί Οργανισμού του Υπουργείου Εμπορίου», γ)του άρθρ. 6 του Νόμ. 936/79 «περί τροποποιήσεως και συμπληρώσεως των περί εξωτερικού εμπορίου διατάξεων, ως και καταργήσεως συναφών διατάξεων». 2.Το αίτημα της Δημ. Επιχ. Ηλεκτρισμού (σχετικά τηλετύπημα με στοιχεία ΑΠ. 2599/9.7.80 και έγγραφο Ε.380/12.7.80), για την εξαίρεση από τη διαδικασία προηγουμένης εγκρίσεως (ένταξη στο Ενιαίο Πρόγραμμα Προμηθειών) ορισμένων προμηθειών της, για τους αναφερομένους στο σχετικό έγγραφό της λόγους, αποφασίζουμε: Εξαιρούνται από την, κατά τις διατάξεις των παρ. 1 και 2 του άρθρ. 6 του Νόμ. 936/79, προηγούμενη έγκριση, οι προμήθειες της Δ.Ε.Η. ηλεκτρομηχανολογικού εξοπλισμού παραγωγής και μεταφοράς ηλεκτρικής ενέργειας, εκτός δικτύων μεταφοράς, που προορίζεται για τα μεγάλα έργα παραγωγής ηλεκτρικής ενέργειας, καθώς και ορυχείων, όπως τα έργα αυτά ειδικότερα αναφέρονται στα πενταετή προγράμματα έργων της Δ.Ε.Η και υπό την προϋπόθεση ότι έχει παρασχεθεί η κατ’ αρχήν έγκριση του Υπουργού Βιομηχανίας-Ενεργείας για την εκτέλεση των έργων αυτών, σύμφωνα με τις ισχύουσες αντίστοιχες διατάξεις. (Αντί για τη σελ. 250,529) Σελ. 250,529(α) Τεύχος Θ51 - Σελ. 57 